4. ΠΡΟΕΔΡΙΚΟΝ ΔΙΑΤΑΓΜΑ της 1 Φεβρ./23 Μαρτ. 1932 Περί εισαγωγής βαμβακοσπόρου και συμπληρώσεως του από 20/27 Φεβρ. 1931 Δ/τος περί μέτρων προστασίας βαμβακοπαραγωγής. Άρθρ.1.-1.Επιτρέπεται η εις το Κράτος πλην Μακεδονίας και Θράκης, εισαγωγή βαμβακοσπόρου μη συνοδευομένου υπό του κατά το εδάφ. 1 του άρθρ. 1 του Δ/τος της 20 Φεβρ. 1931 “περί μέτρων προστασίας βαμβακοπαραγωγής” πιστοποιητικού απολυμάνσεως, εφ’ όσον η εισαγωγή γίνεται δια τελωνείου εις ο λειτουργεί απολυμαντήριον εγκατεστημένον υπό της αρμοδίας κρατικής υπηρεσίας και λειτουργούν υπό την άμεσον επίβλεψιν αυτής μετά χορήγησιν πιστοποιητικού υπό του προς τούτο οριζομένου υπό του Υπουργού της Γεωργίας υπαλλήλου, ότι ο βαμβακόσπορος ούτος υπέστη απολύμανσιν αποκλείουσαν πάντα κίνδυνον μεταδόσεως νόσου. 2.Μέχρις εγκαταστάσεως τοιούτου απολυμαντηρίου ή και μέχρι προθεσμίας οριζομένης υπό του Υπουργού της Γεωργίας δύναται να επιτρέπηται μόνον δια του τελωνείου Πειραιώς, η εισαγωγή εκ του εξωτερικού βαμβακοσπόρου μη απολυμασμένου, προς βιομηχανικήν μόνον χρήσιν. Προς τούτο όμως απαιτείται άδεια του Υπουργείου Γεωργίας, εκδιδομένη κατόπιν αιτήσεως των εισαγωγέων, εν τη οποία δέον ν’ αναφέρηται η προέλευσις του σπόρου, η ποσότης αυτού, το μέρος ένθα θα αποθηκευθή, το εργοστάσιον δια το οποίον προορίζεται και να βεβαιούται υπευθύνως υπό του αιτούντος, ότι ο σπόρος ούτος δεν θα χρησιμοποιηθή προς σποράν. Το Υπουργείον Γεωργίας δια των ανωτέρω στοιχείων θα παρακολουθή την τύχην του ούτω εισαγομένου σπόρου και θα λαμβάνη τα προσήκοντα μέτρα προς τήρησιν των διατάξεων του παρόντος. Άρθρ.2.-Επιτρέπεται η δια του τελωνείου Θεσσαλονίκης εισαγωγή μέχρι δισχιλίων το πολύ τόννων βαμβακοσπόρου ετησίως, χάριν της εκεί βιομηχανίας, υπό τους εξής όρους: α)Ο εισαγόμενος βαμβακόσπορος να συνοδεύηται απαραιτήτως υπό του κατά το εδάφ. 1 του άρθρ. 1 του Δ/τος της 20 Φεβρ. 1931 “περί μέτρων προστασίας της βαμβακοπαραγωγής” πιστοποιητικού απολυμάνσεως. 16.Ν.α.3-4 Προστασία Βαμβακοπαραγωγής β)Ο αυτός σπόρος να εκφορτωθή εν τη ελευθέρα ζώνη Θεσσαλονίκης και απολυμανθή εκ νέου εν αυτή, δαπάναις του εισαγωγέως, και υπό την επίβλεψιν υπαλλήλου οριζομένου υπό του Ινστιτούτου βάμβακος. Η απολύμανσις αύτη πρέπει να γίνεται υποβαλλομένου του εν λόγω σπόρου εις θερμοκρασίαν 70 βαθμών εκ. επί πέντε πρώτα λεπτά της ώρας τουλάχιστον. Άνευ πιστοποιητικού υπογεγραμμένου παρά το επιβλέψαντος υπαλλήλου και τεθεωρημένου παρά του διευθυντού του Ινστιτούτου βάμβακος, εμφαίνοντος ότι ετηρήθησαν αι διατάξεις του παρόντος, επ’ ουδενί λόγω επιτρέπεται η εκ της ελευθέρας ζώνης παραλαβή του βαμβακοσπόρου. γ)Μετά την άφιξιν του βαμβακοσπόρου εν τη ελευθέρα ζώνη προ της απολυμάνσεως αυτού πρέπει να αποθηκεύηται εν αποθήκη, ης τα παράθυρα και αι θύραι κατασκευάζονται δια συρματίνου πλέγματος ανοίγματος 1Χ1 χιλιοστού του μέτρου. Άρθρ.3.-Παράβασις τινός των ανωτέρω διατάξεων του παρόντος συνεπάγεται πλήν της υπό της παρ. 3 του άρθρ. 3 του Νόμ .4856 προβλεπομένης ποινής και την άμεσον καταστροφήν του βαμβακοσπόρου, του τελωνείου εισαγωγής ή της ελευθέρας ζώνης υποχρεουμένων ν’ αναφέρουν αμέσως εις το Υπουργείον Γεωργίας και εις το Ινστιτούτον βάμβακος. Αι δαπάναι της καταστροφής καταβαλλόμεναι προσωρινώς παρά του Ινστιτούτου αποδίδονται κατόπιν εις αυτό παρά του εισαγωγέως εισπραττόμεναι κατά τας διατάξεις περί εισπράξεως των δημοσίων εσόδων. Άρθρ.4.-(Μεταβατική διάταξις). 